Babelscape/SREDFM huggingface dataset:
मंगला देवी मंदिर

मंगला देवी मंदिर केरल के इडुक्की जिले में तेक्कड़ी से लगभग 15 किलोमीटर दूर स्थित है। यह लगभग केरल और तमिलनाडु राज्यों की सीमा पर स्थित है। तमिलनाडु में इसके समीप थेनी जिले की सीमा जुड़ती है।

यह स्थल समुद्र तल से करीब 1337m की ऊंचाई पर स्थित है। यह चारों और हरियाली से घिरा हुआ है और चित्रा पूर्णमि त्योहार के अवसर छोड़कर वर्ष भर में बंद रहता है। अन्य समयों में पर्यटकों अभी भी इसे यहाँ के वन रेंजर से एक विशेष पत्र के द्वारा अनुमति मिलने के बाद देख सकते हैं। मंदिर परिसर से देखने पर यहाँ का वातावरण शानदार है और तमिल नाडू के राज्य और कुछ गांवों से सटे घाट के पूर्वी भाग मैं खूब देख सकते हैं।
वी फॉर वेंडेट्टा

"वी फॉर वेंडेट्टा" के एलन मूरद्वारा लिखित और डेविड लॉयड द्वारा चित्रों में व्याख्यायित हास्य पुस्तकों की दस अंकों वाली एक श्रृंखला है, जिसमें 1990 के दशकों के बारे में 1980 के दशकों में ही युनाइटेड किंगडम के मनहूस भविष्य की कल्पना सचित्र दर्शायी गई है। एक रहस्यमय क्रांतिकारी जो अपने आपको "वी" कहता है, अधिनायकवादी सरकार को तबाह कर देने के लिए काम करता है और उनलोगों को बुरी तरह प्रभावित करता है जिनसे उसका सामना होता है।

यह श्रृंखला एक सीमित परमाणु युद्ध जिसने संसार के लगभग अधिकांश हिस्से को तबाह कर दिया है, के पश्चात् निकट-भविष्य वाले ब्रिटेन का चित्र दर्शाती हैं। इस भविष्य में, "नॉर्सफायर" नामक एक फासीवादी पार्टी सत्तारूढ़ शक्ति के रूप में उभर कर सामने आती है। "वी", एक अराजकतावादी क्रांतिकारी एक गाय फॉक्स के वेश में मुखौटा पहने, सरकार गिरा देने के लिए एक व्यापक, हिंसक, एवं नाटकीय अभियान आरंभ कर देता है। 2006 में वार्नर ब्रदर्स ने इस पर आधारित एक फ़िल्म रिलीज़ की।
वैकल्पिक चिकित्सा

: "पूरक चिकित्सा" और "पूरक और वैकल्पिक चिकित्सा" यहां पुनर्निर्देशित होते हैं।""
इंटरनेशनल बोर्ड आफ अलटरनेटीव मेडिसिन डायरेक्टर डा0 श्रीप्रकाश बरनवाल का कहना है कि
चिकित्सा जगत में उन सभी चिकित्सा पद्धतियों को वैकल्पिक चिकित्सा कहते हैं जो परम्परागत चिकित्सा पद्धति के अन्तर्गत नहीं रखी जा सकतीं! 
 या “ऐसी पद्धति जिसे एक समान रूप से कभी प्रभावी नहीं माना जाता.” इसे प्रायः साक्ष्य आधारित चिकित्सा पद्धति के रूप में देखा जाता है और इसमें वैज्ञानिक आधार के स्थान पर ऐतिहासिक या सांस्कृतिक उपचार पद्धतियां शामिल होती हैं। अमेरिका के नैशनल सेंटर फॉर कम्प्लीमेंटरी एंड ऑल्टरनेटिव मेडिसीन (National Center for Complementary and Alternative Medicine) (एनसीसीएएम) (NCCAM) ऐसे उदाहरणों का उल्लेख करता है, जिसमें अन्य पद्धतियों के अतिरिक्त प्राकृतिक चिकित्सा, पाद-चिकित्सा (chiropractic), जड़ी-बूटी चिकित्सा, पारंपरिक चीनी चिकित्सा पद्धति, आयुर्वेद, ध्यान, योग, जैवप्रतिपुष्टि, सम्मोहन, होम्योपैथी, एक्युपंक्चर और पोषण-आधारित उपचार-पद्धतियां शामिल हैं। इसे प्रायः पूरक चिकित्सा पद्धति के समूह में रखा जाता है, जिसका सामान्य अर्थ होता है, मुख्य धारा वाली तकनीकों के संयोजन में प्रयोग किए जाने वाले समान हस्तक्षेप, जिन्हें पूरक तथा वैकल्पिक चिकित्सा पद्धति या "कैम (CAM)" के तहत रखा जाता है। वैकल्पिक चिकित्सा पद्धति के कुछ अनुसंधानकर्ता इस समूहीकरण का विरोध करते हैं और इन विधियों के बीच अंतर स्थापित करना पसंद करते हैं, तथापि वे कैम (CAM) शब्द का प्रयोग करते हैं, जो मानक बन चुका है।
ऊष्मा विनिमायक

thumb|300px|नलिकाकार ताप विनिमायक.

ऊष्मा विनिमायक (हीट इक्सचेंजर) एक माध्यम से दूसरे माध्यम में प्रभावी ऊष्मा अंतरण के लिए बनाया गया एक उपकरण है। माध्यम एक ठोस दीवार से अलग हो सकता है, ताकि वे कभी आपस में ना मिलें, या वे सीधे संपर्क में हो सकें. इनका उपयोग स्थान तापन, प्रशीतन, एयर कंडीशनिंग, बिजली संयंत्र, रसायन संयंत्र, पेट्रो रसायन संयंत्र, पेट्रोलियम रिफ़ाइनरी और प्राकृतिक गैस संसाधन में व्यापक रूप से होता है। ताप विनिमायक का एक सामान्य उदाहरण कार का रेडिएटर है, जिसमें ताप स्रोत, एक गर्म इंजन-शीतलन तरल पदार्थ, जल होने की वजह से रेडिएटर (अर्थात् ताप अंतरण माध्यम) के ज़रिए बह रही हवा में ताप अंतरित करता है।
सरदार हरि सिंह नलवा

सरदार हरि सिंह नलवा (ਹਰੀ ਸਿੱਘ ਨਲੂਆ) (1791 - 1837), महाराजा रणजीत सिंह के सेनाध्यक्ष थे जिन्होने पठानों से साथ कई युद्धों का नेतृत्व किया। रणनीति और रणकौशल की दृष्टि से हरि सिंह नलवा की तुलना भारत के श्रेष्ठ सेनानायकों से की जा सकती है। हरि सिंह नलवा ने कश्मीर पर विजय प्राप्त कर अपना लोहा मनवाया। यही नहीं, काबुल पर भी सेना चढ़ाकर जीत दर्ज की। खैबर दर्रे से होने वाले अफगान आक्रमणों से देश को मुक्त किया। इतिहास में पहली बार हुआ था कि पेशावरी पश्तून, पंजाबियों द्वारा शासित थे।

महाराजा रणजीत सिंह के निर्देश के अनुसार हरि सिंह नलवा ने सिख साम्राज्य की भौगोलिक सीमाओं को पंजाब से लेकर काबुल बादशाहत के बीचोंबीच तक विस्तार किया था। महाराजा रणजीत सिंह के सिख शासन के दौरान 1807 ई. से लेकर 1837 ई. तक हरि सिंह नलवा लगातार अफगानों के खिलाफ लड़े। अफगानों के खिलाफ जटिल लड़ाई जीतकर नलवा ने कसूर, मुल्तान, कश्मीर और पेशावर में सिख शासन की व्यवस्था की थी।

सर हेनरी ग्रिफिन ने हरि सिंह को "खालसाजी का चैंपियन" कहा है। ब्रिटिश शासकों ने हरि सिंह नलवा की तुलना नेपोलियन से भी की है।
अडोबी सिस्टम्स

अडोबी सिस्टम्स, इंक॰ सैन होज़े, कैलिफोर्निया में स्थित एक अमेरिकी बहुराष्ट्रीय कंप्यूटर सॉफ्टवेयर कंपनी है। यह कंपनी मुख्य रूप से मल्टीमीडिया और रचनात्मक सॉफ्टवेयर उत्पादों के निर्माण पर ध्यान केंद्रित करती है। कंपनी का नाम लॉस एल्टोस, कैलिफोर्निया में स्थित अडोबी क्रीक नाम की जलधारा पर रखा गया है, जो की कंपनी संस्थापकों के घरों के पीछे बहती थी। अडोबी के कॉर्पोरेट लोगो की रचना संस्थापक जॉन वारनॉक की पत्नी मार्वा वारनॉक ने की है, जो की स्वयं भी एक ग्राफ़िक डिज़ाइनर हैं।

2010 के रूप में अडोबी सिस्टम्स में कुल 9117 कर्मचारी हैं, जिनमे से 40% सैन होज़े में आधारित हैं। इसके आलावा अमेरिका में वाल्टहैम, ऑरलैंडो, मिनियापोलिस, लीहाय, सिएटल, सैन फ्रांसिस्को, सैन लूइस ओबिस्पो; ओटावा, कनाडा; हैम्बर्ग, जर्मनी; बुखारेस्ट, रोमानिया; बेज़ल, स्विट्जरलैंड; बीजिंग, चीन और भारत में नोएडा और बंगलौर में भी अडोबी के कार्यालय स्थित हैं।
सप्तनदी

हिन्दू धर्म में, सप्तनदी, सात वैदिक काल की नदियों के समूह को कहा जाता है। सप्तनदियों की मान्यता बहुत मानी जाती है। इनमें गंगा, गोदावरी, यमुना, सिंधु, सरस्वती, कावेरी और नर्मदा नदी आती हैं। सप्त नदियों के जल में सकारात्मक ऊर्जा को आकृष्ट करने और उसे वातावरण में प्रवाहित करने की क्षमता होती है। क्योंकि अधिकतर योगी-मुनि ने ईश्वर से एकाकार करने के लिए इन्हीं नदियों के किनारे तपस्या की थी।

श्रेणी:सप्तनदी
श्रेणी:हिन्दू धर्म
शेषनाग

शेषनाग या अदिशेष ऋषि कश्यप और कद्रू के पुत्र हैं। वह नागराज भी है। परंतु जब उनकी माता ने विनता जी, जो गरुड़ जी की माता है उनके साथ छल किया तब अदिशेष अपनी माता को छोड़कर भगवान विष्णु की सेवा में लग गए। वह विष्णु भगवान के परम भक्त हैं और उनको शैया के रूप में आराम देते हैं। वह भगवान विष्णु के साथ क्षीरसागर में ही रहते हैं मान्यताओं के अनुसार उनके हजार फन हैं। इसलिए ही उन्हें अनंतनाग भी कहा जाता है। वह सारे ग्रहों को अपनी कुंडली पर धरे हुए हैं। ऐसा माना जाता है कि जब शेषनाथ सीधे चलते हैं कब ब्रह्मांड में समय रहता है और जब शेषनाग कुंडली के आकार में आ जाते हैं तो प्रलय आती है। वह भगवान विष्णु के भक्त होने के साथ-साथ उनके अवतारों में भी उनका सहयोग करते हैं। जैसे कि त्रेता युग के राम अवतार में शेषनाग ने लक्ष्मण भगवान का रूप धरा था। वैसे ही द्वापर युग के कृष्ण अवतार में शेषनाग जी ने बलराम जी का अवतार लिया था। जब वसुदेव जी भगवान कृष्ण भगवान को टोकरी में डालकर नंद जी के यहां ले जा रहे थे तब शेषनाग जी उनकी छतरी की तरह उनको बारिश से बचा रहे थे।
सात्यकि

सात्यकि महाभारत में एक वीर जो यादवों का सेनापति थे। सत्यकि यादवों के एक कुल का राजकुमार, वासुदेव कृष्ण का अभिन्न मित्र एवं महाभारत के समय पाण्डवों की ओर से लडने वाला एक योद्धा था। वह उन चंद लोंगों में से था जो कि महाभारत के बाद जीवित बच गए थे।

सात्यकि, शिनि का पुत्र जिसको 'दारुक', 'युयुधान' तथा 'शैनेय' भी कहते हैं। द्वारिका में श्रीकृष्ण की सेना के एक अधिकारी सत्यक के पुत्र होने से इसका नाम सात्यकि पड़ा। इसने अर्जुन से धनुर्विद्या सीखी थी और महाभारत के समय श्रीकृष्ण की पूरी सेना ने कौरवों की तरफ से युद्ध किया परंतु गुरु अर्जुन विरुद्ध युद्ध ना करने की प्रार्थना को श्रीकृष्ण ने स्वीकार कर सात्यकि को पांडवों की ओर से युद्ध की अनुमति दी थी। श्रीकृष्ण का सारथी और नातेदार था। पांडवों की ओर से लड़ा। इसी ने आगे चलकर कृतवर्मा का वध किया था। महाभारत युद्ध से पूर्व जब कृष्ण हस्तिनापुर कौरवों को समझाने के लिए शांति संदेश ले कर आये थें तो उस वक्त उनके साथ केवल सात्यकि ही आये थे।

सात्यकि महाभारत में अर्जुन के कारण जीवित बचा रहा, उसकी म‌त्यु बाद में यादवों के आपसी युद्ध में हुई।
सौर घड़ी

क्षैतिज सौर घड़ी [[मिनेसोटा]] में। १७ जून १२:२१ बजे, ४४°५१′३९.३″उ, ९३°३६′५८.४″प.
सौर घड़ी (अंग्रेजी:"सन डायल") का प्रयोग सूर्य की दिशा से समय का ज्ञान करने के लिए किया जाता था। इन घड़ियों की कार्यशैली और क्षमता दिन के समय तक सीमित होती थी क्योंकि यह रात के समय काम नहीं कर पाती थीं। इसके फिर भी विश्व में समय जानने हेतु सबसे पहले इनका प्रयोग किया गया था। इन्हीं घड़ियों को आधार बनाकर समय बताने वाली अन्य घड़ियों का आविष्कार हुआ था। भारत में प्राचीन वैदिक काल से सौर घड़ियों का प्रयोग होता रहा है। सूर्य सिद्धांत में सौर घड़ी द्वारा समय मापन के शुद्ध तरीके अध्याय 3 और 13 में वर्णित हैं।
नहुष

नहुष, पुरवा के पुत्र आयु का पुत्र था। वृत्रासुर के वध से उत्पन्न ब्रह्महत्या का प्रायश्चित्त करने के लिए जब इंद्र एक हजार वर्ष तक तप करते रह गए तो नहुष को स्वर्ग का राजा बनाया गया। उसने ऐश्वर्य के मद में इंद्राणी का अपमान किया जिससे इंद्राणी ने उसे अजगर हो जाने का शाप दे दिया।

भगवान् विष्णु के नाभिकमल से ब्रह्मा उत्पन्न हुए। ब्रह्माजी से अत्रि, अत्रि से चन्द्रमा, चन्द्रमा से बुध और बुध से इलानन्दन पुरूरवा का जन्म हुआ। पुरूरवा से आयु, आयु से राजा नहुष और नहुष के छः पुत्रों याति ययाति सयाति अयाति वियाति तथा कृति उत्पन्न हुए। नहुष ने स्वर्ग पर भी राज किया था।
नहुष प्रसिद्ध चंद्रवंशी राजा पुरुरवा का पौत्र
था। वृत्तासुर का वध करने के कारण इन्द्र
को ब्रह्महत्या का दोष लगा और वे इस महादोष के
कारण स्वर्ग छोड़कर किसी अज्ञात स्थान में
जा छुपे। इन्द्रासन ख़ाली न रहने पाये इसलिये
देवताओं ने मिलकर पृथ्वी के धर्मात्मा राजा नहुष
को इन्द्र के पद पर आसीन कर दिया। नहुष अब
समस्त देवता, ऋषि और गन्धर्वों से
शक्ति प्राप्त कर स्वर्ग का भोग करने लगे।
अकस्मात् एक दिन उनकी दृष्टि इन्द्र
की साध्वी पत्नी शची पर पड़ी। शची को देखते ही वे
कामान्ध हो उठे और उसे प्राप्त करने का हर
सम्भव प्रयत्न करने लगे।

जब शची को नहुष की बुरी नीयत का आभास
हुआ तो वह भयभीत होकर देव-गुरु बृहस्पति के शरण
में जा पहुँची और नहुष की कामेच्छा के विषय में
बताते हुये कहा, “हे गुरुदेव! अब आप ही मेरे सतीत्व
की रक्षा करें।” गुरु बृहस्पति ने सान्त्वना दी, “हे
इन्द्राणी! तुम चिन्ता न करो। यहाँ मेरे पास रह कर
तुम सभी प्रकार से सुरक्षित हो।”

इस प्रकार शची गुरुदेव के पास रहने लगी और
बृहस्पति इन्द्र की खोज करवाने लगे। अन्त में
अग्निदेव ने एक कमल की नाल में सूक्ष्म रूप धारण
करके छुपे हुये इन्द्र को खोज निकाला और उन्हें
देवगुरु बृहस्पति के पास ले आये।
इन्द्र पर लगे ब्रह्महत्या के दोष के
निवारणार्थ देव-गुरु बृहस्पति ने उनसे अश्वमेघ
यज्ञ करवाया। उस यज्ञ से इन्द्र पर
लगा ब्रह्महत्या का दोष चार भागों में बँट गया। यें देवी अशोकसुन्दरी के पति भगवान शिव और माता पार्वती के सबसे बड़े दामाद हैं और देवी ज्योति , गणेशजी , भगवान कार्तिकेय ,भगवान अय्यपा और देवी मनसा के बहनोई हैं । ऋषि जरत्कारू के साढू हैं और आस्तिक मुनि के मौसा 

1. एक भाग वृक्ष को दिया गया जिसने गोंद का रूप
धारण कर लिया।

2. दूसरे भाग को नदियों को दिया गया जिसने फेन
का रूप धारण कर लिया।

3. तीसरे भाग को पृथ्वी को दिया गया जिसने
पर्वतों का रूप धारण कर लिया और

4. चौथा भाग स्त्रियों को प्राप्त हुआ जिससे वे
रजस्वला होने लगीं।

इस प्रकार इन्द्र का ब्रह्महत्या के दोष
का निवारण हो जाने पर वे पुनः शक्ति सम्पन्न
हो गये किन्तु इन्द्रासन पर नहुष के होने के कारण
उनकी पूर्ण शक्ति वापस न मिल पाई। इसलिये
उन्होंने अपनी पत्नी शची से कहा कि तुम नहुष
को आज रात में मिलने का संकेत दे दो किन्तु यह
कहना कि वह तुमसे मिलने के लिये
सप्तर्षियों की पालकी पर बैठ कर आये। शची के
संकेत के अनुसार रात्रि में नहुष
सप्तर्षियों की पालकी पर बैठ कर शची से मिलने के
लिये जाने लगा।
सप्तर्षियों को धीरे-धीरे चलते देख कर उसने
'सर्प-सर्प' (शीघ्र चलो) कह कर अगस्त्य
मुनि को एक लात मारी। इस पर अगस्त्य मुनि ने
क्रोधित होकर उसे शाप दे दिया, “मूर्ख! तेरा धर्म
नष्ट हो और तू दस हज़ार वर्षों तक सर्पयोनि में
पड़ा रहे।” ऋषि के शाप देते ही नहुष सर्प बन कर
पृथ्वी पर गिर पड़ा और देवराज इन्द्र
को उनका इन्द्रासन पुनः प्राप्त हो गया।
भरथरी

भारतीय ऐतिहासिक लोककथाओं में राजा भरथरी बहुत प्रसिद्ध हैं। भरथरी और संस्कृत के महान कवि भर्तृहरि को एक ही व्यक्ति माना जाता है। इन्हें गोरख वंश के योगियों में गिना जाता है। इनकी कहानियाँ बंगाल, बिहार, उत्तर प्रदेश, हरियाणा, पंजाब, छत्तीसगढ़, राजस्थान में लोकप्रिय है। छतीसगढ़ राज्य में रामायण, महाभारत, श्रीमद्भागवद्गीता की तरह ही भरथरी चरित भी काफी प्रचलित है। यह कथा गांवों में बुजुर्गों के मुख से पीढ़ी दर पीढ़ी स्थानांतरित हो रही है।

भर्तृहरि की कथा के कम से कम दो रूप मिलते हैं-
*(१) एक कथा यह है कि भर्तृहरि की पत्नी पिंगला जब किसी और पुरुष से प्यार करने लगती है तब भरथरी सन्यासी बनकर राज्य छोड़कर दूर चले जाते हैं। 

*(२) दूसरी कथा पहली कथा के उल्टी है। रानी पिंगला पति से बेहद प्रेम करती है। राजा भर्तृहरि एक बार शिकार खेलने गए थे। उन्होंने वहाँ देखा कि एक पत्नी ने अपने मृत पति की चिता में कूद कर अपने प्राण त्याग दिए। राजा भरथरी बहुत ही आश्चर्यचकित हुए और सोचने लगे कि क्या मेरी रानी भी मुझसे इतना प्यार करती है। अपने महल में वापस आकर राजा भरथरी जब ये घटना रानी पिंगला से कहते हैं तो पिंगला कहती है कि वह तो यह समाचार सुनने से ही मर जाएगी। चिता में कूदने के लिए भी वह जीवित नहीं रहेगी। राजा भरथरी सोचते हैं कि वे रानी पिंगला की परीक्षा लेकर देखेंगे कि ये बात सच है या नहीं। फिर से भरथरी शिकार खेलने जाते हैं और वहाँ से समाचार भेजते हैं कि राजा भरथरी की मृत्यु हो गई। ये खबर सुनते ही रानी पिंगला मर जाती है। राजा भरथरी बिल्कुल टूट जाते है, अपने आप को दोषी ठहराते हैं और विलाप करते हैं। पर गोरखनाथ की कृपा से रानी पिंगला जीवित हो जाती है और इस घटना के बाद राजा भरथरी गोरखनाथ के शिष्य बनकर चले जाते हैं।
मोटर वाहन उद्योग

अंगूठाकार|कार की असेम्बली लाइन
400px|thumb|right|विश्व में मोटर वाहनों का उत्पादन जो १९०० में ९५०० था वह २०१५ में १० करोड़ हो गया।
मोटर वाहन उद्योग मोटर वाहनों की डिज़ाइन, विकास, विनिर्माण, विपणन और विक्रय करता है। 2008 के दौरान, विश्व भर में 70 मिलियन से भी ज़्यादा मोटर वाहनों का निर्माण किया गया, जिनमें कार और वाणिज्यिक वाहन भी शामिल हैं।

2007 में, कुल 79.9 मिलियन नए वाहन दुनिया भर में बेचे गए: यूरोप में 22.9 मिलियन, एशिया-पैसेफ़िक क्षेत्र में 21.4 मिलियन, संयुक्त राज्य अमेरिका और कनाडा में 1.94 मिलियन, लातिन अमेरिका, में 4.4 मिलियन, मध्य पूर्व में 2.4 मिलियन और अफ़्रीका में 1.4 मिलियन. उत्तर अमेरिका और जापान में बाज़ार गतिहीन थे, जबकि दक्षिण अमेरिका और एशिया के अन्य भागों में ज़ोरदार वृद्धि हुई। प्रमुख बाज़ारों में, चीन, रूस, ब्राज़ील और भारत में सबसे तेज़ विकास देखा गया।

संयुक्त राज्य अमेरिका में लगभग 250 मिलियन वाहन उपयोग में हैं। दुनिया भर में, 2007 के दौरान सड़कों पर लगभग 806 मिलियन कार और हल्के ट्रक थे; वे वार्षिक तौर पर 260 बिलियन गैलन गैसोलीन और डीज़ल ईंधन जलाते हैं। संख्या तेजी से बढ़ रही हैं, खास कर चीन में. कुछ की राय में, कार पर आधारित शहरी परिवहन व्यवस्था धारणीय नहीं रही है, जिसमें अत्यधिक ऊर्जा व्यय होती है, जो लोगों के स्वास्थ्य को प्रभावित कर रही है और निवेश में वृद्धि के बावजूद सेवा के स्तर में गिरावट आ रही है। इन नकारात्मक प्रभावों में से कई, उन सामाजिक समूहों को भी बेमेल तरीक़े से प्रभावित कर रहे हैं, जिनके द्वारा ख़ुद कार खरीदने या चलाने की बहुत कम संभावना है। धारणीय परिवहन आंदोलन इन समस्याओं के समाधान पर ध्यान केंद्रित करता है।

2008 में, तेजी से बढ़ती तेल की कीमतों के साथ, मोटर वाहन उद्योग जैसे उद्योग, संयुक्त रूप से कच्चे माल की लागत और उपभोक्ता की ख़रीदारी की आदतों में बदलाव से मूल्य-निर्धारण दबाव अनुभव कर रहे हैं। उद्योग को सार्वजनिक परिवहन क्षेत्र से भी बढ़ती प्रतिस्पर्धा का सामना करना पड़ रहा है, चूंकि उपभोक्ता अपने निजी वाहन उपयोग का दुबारा मूल्यांकन कर रहे हैं। अमेरिका के इक्यावन हल्के वाहन संयंत्रों में लगभग आधे संयंत्रों को आगामी वर्षों में स्थाई तौर पर बंद किए जाने के रूप में प्रक्षेपित किया गया है, जिसके अलावा इस क्षेत्र में इस दशक खो चुकी 500,000 नौकरियों के अलावा, 200,000 नौकरियों की क्षति की संभावना है। 2009 में भारी वृद्धि का अनुभव करने के बाद दुनिया में चीन सबसे बड़ा वाहन निर्माता और बाज़ार बन कर उभरा है।
सम स्रोत निर्धारक (स्रोनि)

यू.आर.एल एवं [[यू आर एन]] के बीच का संबंध।
सूचना प्रौद्योगिकी के क्षेत्र में सम स्रोत निर्धारक (स्रोनि) (युनिफॉर्म रिसोर्स लोकेशन) युनिफॉर्म रिसोर्स आइडेंटिफायर (यू आर आई) का एक सबसेट होता है, जिससे ये ज्ञात होता है, कि एक आइडेन्टिफाइड रिसोर्स एवं उसे पुनर्प्राप्त करने का तरीका कहाँ उपलब्ध है। प्रचलित अनुप्रयोगों एवं कई तकनीकी दस्तावेजों एवं मौखिक चर्चाओं में इसे प्रायः गलत रूप में स्रोनि (यू.आर.आई) के समानार्थी रूप में प्रयोग किया जाता है। इसका सर्वज्ञात उदाहरण विश्वव्यापी वेब पर किसी जालपृष्ठ का पता होता है।
गुरुदत्त विद्यार्थी

अंगूठाकार|पंडित गुरुदत्त विद्यार्थी
पंडित गुरुदत्त विद्यार्थी (२६ अप्रैल १८६४ - १८९०), महर्षि दयानन्द सरस्वती के अनन्य शिष्य एवं कालान्तर में आर्यसमाज के प्रमुख नेता थे। उनकी गिनती आर्य समाज के पाँच प्रमुख नेताओं में होती है। उन्होने डी ए वी कॉलेजों की स्थापना में अग्रणी भूमिका निभायी। २६ वर्ष की अल्पायु में ही उनका देहान्त हो गया किन्तु उतने ही समय में उन्होने अपनी विद्वता की छाप छोड़ी और अनेकानेक विद्वतापूर्ण ग्रन्थों की रचना की।
ऑनलाइन बैंकिंग

नेट बैंकिग जिसे ऑनलाइन बैंकिंग या इंटरनेट बैंकिंग भी कहते हैं, एक इलेक्ट्रॉनिक भुगतान प्रणाली है जो बैंक या अन्य वित्तीय संस्थान के ग्राहकों को वित्तीय संस्था की वेबसाइट के माध्यम से वित्तीय लेनदेन की एक शृंखला का संचालन करने में सक्षम बनाती है।

ऑनलाइन बैंकिंग, ग्राहकों को उनके नेट बैंकिंग खाते से वित्तीय और गैर-वित्तीय लेनदेन करने की सुविधा प्रदान करती है। यूजर वेबसाइट या ऑनलाइन एप्लीकेशन का उपयोग करके उसी बैंक / विभिन्न बैंक के अन्य खातों में अपने खाते से धनराशि ट्रान्सफर कर सकता है। ग्राहक वित्तीय लेनदेन करने के लिए रिसोर्स और माध्यम का उपयोग करता है। ग्राहक द्वारा उपयोग किया जाने वाला संसाधन कंप्यूटर, लैपटॉप या मोबाइल फोन की तरह एक इलेक्ट्रॉनिक उपकरण हो सकता है। इंटरनेट वह माध्यम है जो तकनीक को संभव बनाता है।

इस प्रणाली का सबसे बड़ा लाभ है कि कोई भी व्यक्ति घर या कार्यालय या कहीं से भी से बैंक सुविधा का लाभ उठा सकता है। ऑनलाइन बैंकिंग इंटरनेट पर बैंकिंग संबंधी मिलनेवाली एक सुविधा है, जिसके माध्यम से कंप्यूटर का इस्तेमाल कर उपभोक्ता बैंकों के नेटवर्क्स और उसकी वेबसाइट पर अपनी पहुंच बना सकता है और घर बैठे ही खरीददारी, पैसे का स्थानांतरण के अलावा अन्य तमाम कार्यों और जानकारी के लिए बैंकों से मिलने वाली सुविधा का लाभ उठा सकता है। भारत में भारतीय रिज़र्व बैंक द्वारा जारी किये गए शुरुआती आंकड़ों के अनुसार अप्रैल २००८ से जनवरी २००९ तक इलेक्ट्रॉनिक माध्यम से ५५.८५८५ करोड़ रुपए का लेनदेन किया गया। किन्तु इस लाभ पर प्रश्वनिह्न भी लग जाता है, जब आजकल फिशिंग द्वारा तकनीक के दुरुपयोग से इंटरनेट के जालसाज लोगों के खातों को हैक कर उन्हें हानि पहुंचा रहे हैं। ऐसे में आवश्यक है कि नेट बैंकिंग के प्रयोग में अत्यंत सावधानियां बरती जाएं। नेट बैंकिंग का प्रयोग करते हुए उपयोक्ता को यूआरएल की जांच कर लेनी चाहिये। कई रिपोर्ट द्वारा ये पुष्टि होती है, कि प्रयोग की जाने वाली ५० प्रतिशत वेबसाइट असुरक्षित होती हैं। ऐसे में नेट सर्फिंग करने वाले व्यक्ति के लिये से यह अत्यंत आवश्यक है कि वह पूरी जाँच के उपरांत ही वेबसाइट खोले। किसी भी साइट के यूआरएल पते और डोमेन जांच करें और देखें कि यह उसी बैंक के यूआरएल और डोमेन की तरह हो, ऐसे में यह संभावना काफी हद तक प्रबल हो जाती है कि उपयोक्ता सुरक्षित वेबसाइट का प्रयोग कर रहे हैं। नेट बैंकिंग सेवा का प्रयोग करने वालों को इसे प्रत्येक तीन दिनों में जांचते रहना चाहिये।

ऑनलाइन बैंकिंग में [[क्रेडिट कार्ड]] का भी प्रयोग किया जा सकता है
इसके साथ ही उपयोक्ता को चाहिये कि वे इस सेवा का बाहर प्रयोग न करें। नेट बैंकिंग के लिए इंटरनेट कैफे और सांझे कंप्यूटर का प्रयोग इस सुविधा हेतु कम करें और यदि कैफे या सांझे कंप्यूटर से प्रयोग करते भी हैं, तो अपना पासवर्ड नियमित रूप से बदलते रहें। यह सुरक्षित तरीका रहेगा। उपयोक्ता अपने कंप्यूटर सिस्टम को सीधे बंद न करें। प्रायः लोग ब्राउजर बंद कर कंप्यूटर सीधे बंद कर देते हैं जो असुरक्षित हो सकता है। हमेशा कंप्यूटर सिस्टम ठीक से लॉग ऑफ करें। इसके अलावा अपने पासवर्ड का पूरा एवं उचित व सुरक्षित उपयोग करें। अपने पासवर्ड को किसी कागज पर न लिखें। इसे सरलता से हैक किया जा सकता है। अपनी मशीन में पावर ऑन पासवर्ड डाल दें ताकि उनके अलावा कोई और उनकी मशीन न खोल सके। सिस्टम पर स्क्रीनसेवर पासवर्ड डाल दें ताकि कोई और सिस्टम का प्रयोग न कर सके। इन कुछ बातों का ध्यान रखकर नेट बैंकिंग सुविधा का पूरा एवं सुरक्षित लाभ उठाया जा सकता है।
शिल्पशास्त्र

शिल्पशास्त्र वे प्राचीन हिन्दू ग्रन्थ हैं जिनमें विविध प्रकार की कलाओं तथा हस्तशिल्पों की डिजाइन और सिद्धान्त का विवेचन किया गया है।

इस प्रकार की चौसठ कलाओं का उल्लेख मिलता है जिन्हे 'बाह्य-कला' कहते हैं। इनमें काष्ठकारी, स्थापत्य कला, आभूषण कला, नाट्यकला, संगीत, वैद्यक, नृत्य, काव्यशास्त्र आदि हैं। इनके अलावा चौसठ अभ्यन्तर कलाओं का भी उल्लेख मिलता है जो मुख्यतः 'काम' से सम्बन्धित हैं, जैसे चुम्बन, आलिंगन आदि।

यद्यपि सभी विषय आपस में सम्बन्धित हैं किन्तु शिल्पशास्त्र में मुख्यतः मूर्तिकला और वास्तुशास्त्र में भवन, दुर्ग, मन्दिर, आवास आदि के निर्माण का वर्णन है।
क्षारीय पार्थिव धातु

क्षारीय पार्थिव धातुएँ (alkaline earth metals) आवर्त सारणी के समूह-२ में स्थित रासायनिक तत्त्वों वह समूह है जिसमें बेरिलियम (Be), मैग्नेशियम (Mg), कैल्शियम (Ca), स्ट्रॉन्शियम (Sr), बेरियम (Ba) एवं रेडियम (Ra) हैं।
गदा

थ्रीपुलियूर महाविष्णु [[मन्दिर]] में [[भीम]] विशाल गदा की मूर्ति।
गदा, एक प्राचीन भारतीय पौराणिक आयुध है। इसमें एक लम्बा दण्ड होता है ओर उसके एक सिरे पर भारी गोल लट्टू सरीखा शीर्ष होता है। दण्ड पकड़कर शीर्ष की ओर से शत्रु पर प्रहार किया जाता था। इसका प्रयोग बल सापेक्ष्य और अति कठिन माना जाता था।
गदा हनुमान (जो कि भगवान शिव के अवतार हैं) का मुख्य हथियार है। हनुमान को बल-सौष्ठव (विशेषकर पहलवानी) का देवता माना जाता है। हिन्दू धर्म में त्रिदेव में से एक विष्णु भी एक हाथ में गदा (कौमोदकी) धारण करते हैं। इसके अतरिक्त महाभारत में भीम,दुर्योधन,बलराम, आदि जैसे पराक्रमी योद्धा का भी गदा मुख्य आयुध रहे है।
अडोबी फ्लेक्स

अडोबी फ्लेक्स एक सॉफ्टवेयर विकास विकास और पार मंच के अमीर इंटरनेट अनुप्रयोगों की तैनाती अडोबी फ़्लैश प्लेटफार्म पर आधारित के लिए अडोबी सिस्टम्स द्वारा जारी किट है। फ्लेक्स अनुप्रयोगों अडोबी फ़्लैश बिल्डर या आज़ादी से उपलब्ध अडोबी से फ्लेक्स संकलक का उपयोग कर का उपयोग करते हुए लिखा जा सकता है।
Macromedia द्वारा मार्च 2004 में आरंभिक रिलीज एक सॉफ्टवेयर विकास किट, एक IDE और एक जावा EE फ्लेक्स एकीकरण डाटा सेवाओं के रूप में जाना आवेदन भी शामिल है। अडोबी के बाद से 2005 में अधिग्रहीत Macromedia, फ्लेक्स के बाद रिलीज नहीं रह फ्लेक्स डाटा सेवाओं, जो एक अलग LiveCycle डाटा सर्विसेज के रूप में rebranded उत्पाद बन गया है के लिए एक लाइसेंस की आवश्यकता है। अडोबी LiveCycle डाटा सेवाओं के लिए एक विकल्प BlazeDS, एक खुला स्रोत परियोजना है कि कोड के साथ शुरू अडोबी द्वारा 2007 में योगदान दिया है।
फरवरी 2008 में, अडोबी खुला स्रोत मोज़िला पब्लिक लाइसेंस के तहत फ्लेक्स SDK 3 जारी किया है और इसलिए फ्लेक्स अनुप्रयोगों के किसी भी मानक IDE का उपयोग कर विकसित किया जा सकता है, उदाहरण के ग्रहण के लिए। वहाँ भी एक वाणिज्यिक और IDE अडोबी फ़्लैश निर्माता कहा जाता स्वामित्व।
द्वैतवन

== द्वैतवन ==
* महाभारत में वर्णित वन जहाँ पांडवों ने वनवास काल का एक अंश व्यतीत किया था। यह वन सरस्वती नदी के तट पर स्थित था 
* भोगवती नदी सरस्वती ही का एक नाम है। 
* भारवी के किरातार्जुनीयम् में भी द्वैतवन का उल्लेख है। 
* महाभारत सभा पर्व में द्वैतवन नाम के सरोवर का भी वर्णन है।
* कुछ विद्वानों के अनुसार ज़िला सहारनपुर, उत्तर प्रदेश में स्थित देवबंद ही महाभारत कालीन द्वैतवन है। संभव है प्राचीन काल में सरस्वती नदी का मार्ग देवबंद के पास से ही रहा हो।
* शतपथ ब्राह्मण में द्वैतवन नामक राजा को मत्स्य-नरेश कहा गया है। इस ब्राह्मण ग्रंथ की गाथा के अनुसार इसने 12 अश्वों से अश्वमेध यज्ञ किया था जिससे द्वैतवन नामक सरोवर का यह नाम हुआ था। इस यज्ञ को सरस्वती तट पर संपन्न हुआ बताया गया है। इस उल्लेख के आधार पर द्वैतवन सरोवर की स्थिति मत्स्य अलवर, जयपुर, भरतपुर के क्षेत्र में माननी पड़ेगी। द्वैतवन नामक वन भी सरोवर के निकट ही स्थित होगा। 
* मीमांसा के रचयिता जैमिनी का जन्मस्थान द्वैतवन ही बताया जाता है।

श्रेणी:पौराणिक कथाएँ
अजमोद

अजमोद ("पेट्रोसीलिनुम क्रिस्पम"), एक चमकदार हरी द्विवार्षिक जड़ी बूटी है, जिसे अक्सर मसाले के रूप में इस्तेमाल किया जाता है। इसका प्रयोग मध्य पूर्वी, यूरोपीय और अमरीकी में खाना पकाने में आम है। अजमोद अपने पत्तों के लिए काफी हद तक धनिये (जिसे "चीनी अजमोद" या "सिलैन्ट्रो" भी कहते हैं) की तरह इस्तेमाल किया जाता है, हालाँकि अजमोद का फ्लेवर थोडा हल्का होता है।
स्टेरॉल

300px|thumb|स्टेरॉल रासायनिक संरचना
सांद्रव या स्टेरॉल कार्बनिक अणुओं की महत्त्वपूर्ण श्रेणी होते हैं। ये प्राकृतिक रूप से ये पेड़ओं, पशुओं एवं कवकओं में मिलते हैं। इनमें सबसे व्यापक रूप कोलेस्ट्रॉल है।
तकनीकी अनुवाद

तकनीकी अनुवाद (Technical translation , " टेक्निकल ट्रांसलेशन ") एक विशेष प्रकार का अनुवाद है जिसमें तकनीकी विषयों से सम्बन्धित दस्तावेजों का अनुवाद करना होता है। उदाहरण के लिये स्वामी का मनुअल (owner's manuals 
" ऑनर्स मैनुअल " ), प्रयोक्ता मार्गदर्शिका (user guides "यूज़र गाइड्स" ) आदि। इसमें तकनीकी विषयों के शोधपत्र, तकनीकी पुस्तकों का अनुवाद आदि भी सम्मिलित है। इस प्रकार के अनुवाद की मुख्य विशेषता इसमें विशिष्ट पारिभाषिक शब्दावली का होना है। इसके अतिरिक्त सम्बन्धित विषय की जानकारी भी वांछित है अन्यथा कई जगह अर्थ का अनर्थ हो सकता है।

तकनीकी अनुवाद के लिये अनुवाद स्मृति (ट्रांसलेशन मेमोरी) बहुत उपयोगी है क्योंकि इसमें प्रयुक्त शब्दावली सीमित होती है, दोहरायी गयी होती है, तथा उसमें एकरूपता (कांसिस्टेन्सी) होती है। तकनीकी अनुवाद का तकनीकी संचार से घनिष्ट सम्बन्ध है।
परिधीय संवहिनी रोग

परिधीय संवहिनी रोग (अंग्रेज़ी:"पेरिफेरल वैस्कुलर डिज़ीज़", लघु:"पीवीडी" (PVD), जिसे परिधीय धमनी रोग ("पेरिफेरल आर्टरी डिज़ीज़", PAD) या पेरिफेरल आर्टरी ऑक्ल्यूसिव डिज़ीज़ (PAOD) भी कहते हैं, हाथों व पैरों में बड़ी धमनियों के संकरा होने से पैदा होने वाली रक्त के बहाव में रुकावट के कारण होने वाली सभी समस्याओं को कहते हैं। इसका परिणाम आर्थेरोस्क्लेरोसिस, सूजन आदि जिनसे स्टेनोसिस, एम्बोलिज़्म, या थ्रॉम्बस गठन हो सकती है। इससे विकट या चिरकालिक एस्केमिया (रक्त आपूर्ति में कमी), विशेषकर पैरों में हो सकती है। यह रोग होने की संभावना उन लोगों में अधिक होती है, जो उच्च रक्तचाप, मधुमेह, उच्च रक्तचाप, उच्च कॉलेस्ट्रॉल और निष्क्रिय जीवनशैली के रोगी होते हैं या उनके रक्त में वसा या लिपिड की मात्रा अधिक होती है। साथ ही धूम्रपान ज्यादा करने वालों को भी ये समस्या होती है। इसके अलावा, रक्त का थक्का जमने के कारण रक्त-शिराएं अवरोधित हो जाती हैं। इस रोग में रक्त धमनियों की भीतरी दीवारों पर वसा जम जाती है। ये हाथ पाँवों के ऊतकों में रक्त के प्रवाह को रोकता है। रोग के प्राथमिक चरण में चलने या सीढ़ियां चढ़ने पर पैरों और कूल्हों में थकान या दर्द महसूस होता है। इस समय रोगी इन लक्षणों पर ध्यान नहीं देते हैं। समय के साथ-साथ इसके अलावा अन्य लक्षणों में दर्द, सुन्न होना, पैर की माँसपेशियों में भारीपन आते हैं। शारीरिक काम करते समय मांसपेशियों को अधिक रक्त प्रवाह चाहिए होता है। यदि नसें संकरी हो जाएं तो उन्हें पर्याप्त रक्त नहीं मिलता। आराम के समय रक्त प्रवाह की उतनी आवश्यकता नहीं होती इसलिए बैठ जाने से दर्द भी चला जाता है।
लिपिड

thumb|right|100px|शरीर में लिपिड
लिपिड एक अघुलनशील पदार्थ हैं, जो कार्बोहाइड्रेट एवं प्रोटीन के साथ मिलकर प्राणियों एवं वनस्पति के ऊतक का निर्माण करते है। लिपिड को सामान्य भाषा मे कई बार वसा भी कहा जाता है परंतु दोनो मे कुछ अंतर होता है। लिपिड प्राकृतिक रूप से बने अणु होते हैं, जिनमें वसा, मोम, स्टेरॉल, वसा-घुलनशील विटामिन (जैसे विटामिन ए, डी, ई एवं के) मोनोग्लीसराइड, डाईग्लीसराइड, फॉस्फोलिपिड एवं अन्य आते हैं। इनका प्रमुख कार्य शरीर में उर्जा संरक्षण करना, ऊतकों की कोशिका झिल्ली बनाना और हार्मोन और विटामिन के अभिन्न अवयव निर्माण करना होता है। शरीर में कोलेस्ट्रोल तथा ट्राईग्लीसराईड की मात्रा ज्ञात करने हेतु लिपिड प्रोफाईल नामक परीक्षण करवाया जाता है। इसकी जांच से यह अनुमान लगाया जा सकता है कि रोगी की धमनियों मे कोलेस्ट्राल जमा होने और रक्त प्रवाह अवरुद्ध होने की कितनी सम्भावना है? 

लिपिड अनेक प्रकार के होते हैं, जैसे कि कोलेसटेरोल, काईलोमाईक्रोन इत्यादि। इनका भिन्न प्रकार से उपयोग होता है। कुछ लिपिड आहार के द्वारा प्राप्त होते हैं, तो कुछ लिपिड शरीर में निर्मित होते हैं। 

कुछ सामान्य लिपिड्स की संरचना: सबसे ऊपर [[ओलेइक अम्ल]] एवं [[कोलेस्ट्रॉल]]। मध्य संरचना [[ट्राईग्लीसराइड]] जो [[ओलियेट|ओलेयोवाइल]], [[स्टिरियेट|स्टीरोवाइल]], एवं [[पामिटेट|पामिटोयल]] की ड़ियॊं द्वारा [[ग्लीसेरॉल]] बैकबोन से जुड़ी है। नीचे सामान्य [[फॉस्फोलिपिड]], [[:en:phosphatidylcholine|फोस्फैटीडाईकोलाइन]] हैं।

लिपिड को सारे शरीर में रक्त द्वारा भेजा जाता है। शरीर में पूरे लिपिड का एक संतुलन रहता है और अत्याधिक लिपिड को भविष्य प्रयोग हेतु जमा कर लिया जाता है, या फिर मल त्याग के द्वारा निकाल दिया जाता है। यदि रक्त में किसी कारण से बहुत अधिक लिपिड हो तो, तो यह रक्तवाहिकाओं में जमा होकर उसे संकुचित कर देता है या फिर अवरोधित भी कर देता है। इसको एथ्रोसक्लेरोसिस कहते हैं और यह समय के साथ और बढते जाता है। अंत में यह विभिन्न अंगों में रक्त-प्रवाह को कम करके हानि पहुँचाता है, जैसे कि हृदयाघात या पक्षाघात आदि।
नारुतो

नारुतो (, ) मासाशी किशिमोतो द्वारा लिखित और चित्रांकित एक निरंतर चालू जापानी मांगा श्रृंखला है | यह कथानक नारुतो उज़ुमाकी, जो एक किशोर निंजा है, की कहानी है जो लगातार मान्यता की खोज में रहता है | वह होकागे, जो उसके गाँव का एक निंजा है जिसे नेता और सबसे सशक्त इंसान माना जाता है, बनने की आकांक्षा रखता है | यह श्रृंखला एक किशिमोतो की चित्रकथा पर आधारित है जो अगस्त 1997 के "अकामारू जम्प" के अंक में प्रकाशित की गई थी |

मांगा का पहला प्रकाशन 1999 में शुइशा द्वारा जापानी "साप्ताहिक शोनेन जंप" पत्रिका के 43 अंकों में प्रकाशित हुआ था | वर्तमान में, मांगा के 51 "तंकोबोन " संस्करण जारी होने के साथ धारावाहिक निर्माण जारी है | मांगा को बाद में एक अनिमे में रूपांतरित किया गया जिसके निर्माता स्टूडियो पिएर्रोत और एनिप्लेक्स थे | इसका प्रीमियर पूरे जापान में स्थलीय टीवी तोक्यो नेटवर्क और अनिमे उपग्रह टेलीविज़ न नेटवर्क एनिमैक्स पर 3 अक्टूबर 2002 को हुआ | पहली श्रृंखला 220 एपिसोड तक चली, जबकि "नारुतो : शिपूदेन " जो मूल श्रृंखला की अगली कड़ी है, का प्रसारण 15 फ़रवरी 2007 से किया गया है | अनिमे श्रृंखला के अलावा, स्टूडियो पिएर्रोत ने श्रृंखला के लिए छह फिल्में और कई मूल वीडियो एनीमेशन भी विकसित किये है | अन्य उत्पादों में अनेक कंपनियों द्वारा विकसित छोटे उपन्यास, वीडियोखेल और व्यापारिक कार्ड शामिल हैं |

विज मीडिया ने त्तरी नोर्थ अमेरिकन प्रोडक्शन के लिए मांगा और अनिमे का लाइसेंस प्राप्त किया है| विज़ इस श्रंखला को अपनी पत्रिका "शोनेन जम्प" और साथ ही व्यक्तिगत संस्करणों में प्रकाशित करता आ रहा है | अनिमे श्रृंखला का प्रसारण संयुक्त राज्य अमेरिका और कनाडा 2005 में और बाद में यूनाइटेड किंगडम और ऑस्ट्रेलिया में 2006 और 2007 में क्रमशः शुरू हुआ | पहली फिल्म के सिनेमा में प्रीमियर के साथ श्रंखला की फिल्मों और ओवीए का प्रकाशन विज़ द्वारा किया गया | "नारुतो:शिपूदेन " के पहले डीवीडी का संस्करण उत्तरी अमेरिका में 29 सितम्बर 2009 विज़ द्वारा किया गया और उसी साल अक्तूबर में डिज्नी एक्स डी पर इसका प्रसारण शुरू कर दिया गया |

44 संस्करण तक जापान में मांगा की 89 मिलियन से अधिक प्रतियां बिक चुकी है | विज़ ़ की "शोनेन जम्प " पत्रिका में धारावाहिक के बाद "नारुतो" कंपनी की सबसे ज्यादा बिक्री वाली मांगा श्रृंखला बन गयी है | इस श्रृंखला का अंग्रेजी रूपांतर यूएसए टुडे बुकलिस्ट में भी कई बार शामिल हुआ है और संस्करण 11 ने 2006 में क्विल पुरस्कार जीता | श्रृंखला के समीक्षकों ने कॉमेडी और लड़ाई के दृश्यों के बीच के संतुलन और साथ ही किरदारों के व्यक्तित्वों की प्रशंसा की है लेकिन सामान्य "शोनेन " कथानक तत्वों को उपयोग करने के लिए आलोचना की है |
शुकदेव

right|thumb|300px|शुकदेव सन्तों को कथा सुनाते हुए
शुकदेव महाभारत काल के मुनि थे। वे वेदव्यास जी के पुत्र थे। वे बचपने में ही ज्ञान प्राप्ति के लिये वन में चले गये थे। इन्होने ही परीक्षित को श्रीमद्भागवत पुराण की कथा सुनायी थी शुक देव जी ने व्यास जी से महाभारत भी पढा था और उसे देवताओ को सुनाया था। ये मुनि कम अवस्था में ही ब्रह्मलीन हो गये थे।

शुकदेव के जन्म के बारे में यह कहा जाता है कि ये महर्षि वेद व्यास के अयोनिज पुत्र थे और यह बारह वर्ष तक माता के गर्भ में रहे। कथा कुछ इस प्रकार है। भगवान शिव, पार्वती को अमर कथा सुना रहे थे। पार्वती जी को कथा सुनते-सुनते नींद आ गयी और उनकी जगह पर वहां बैठे एक शुक ने हुंकारी भरना प्रारम्भ कर दिया। जब भगवान शिव को यह बात ज्ञात हुई, तब उन्होंने शुक को मारने के लिये दौड़े और उसके पीछे अपना त्रिशूल छोड़ा। शुक जान बचाने के लिए तीनों लोकों में भागता रहा, भागते-भागते वह व्यास जी के आश्रम में आया और सूक्ष्मरूप बनाकर उनकी पत्नी के मुख में घुस गया। वह उनके गर्भ में रह गया। ऐसा कहा जाता है कि ये बारह वर्ष तक गर्भ के बाहर ही नहीं निकले। जब भगवान श्रीकृष्ण ने स्वयं आकर इन्हें आश्वासन दिया कि बाहर निकलने पर तुम्हारे ऊपर माया का प्रभाव नहीं पड़ेगा, तभी ये गर्भ से बाहर निकले और व्यासजी के पुत्र कहलाये। गर्भ में ही इन्हें वेद, उपनिषद, दर्शन और पुराण आदि का सम्यक ज्ञान हो गया था।

जन्म लेते ही ये बाल्य अवस्था में ही तप हेतु वन की ओर भागे, ऐसी उनकी संसार से विरक्त भावनाएं थी। परंतु वात्सल्य भाव से रोते हुए श्री व्यास जी भी उनके पीछे भागे। मार्ग में एक जलाशय में कुछ कन्याएं स्नान कर रही थीं, उन्होंने जब शुकदेव जी महाराज को देखा तो अपनी अवस्था का ध्यान न रख कर शुकदेव जी का आशीर्वाद लिया। लेकिन जब शुकदेव के पीछे मोह में पड़े श्री व्यास वहां पहुंचे तो सारी कन्याएं छुप गयीं। ऐसी सांसारिक विरक्ति से शुकदेव जी महाराज ने तप प्रारम्भ किया।

जिस जगह शुकदेव जी महाराज ब्रह्मलीन हुए थे वर्तमान समय में वह जगह हरियाणा में कैथल के गाॅंव सजूमा में है।
८०० ईसा पूर्व

८०० ईसा पूर्व का एक वर्ष है। ये ईसा पूर्व पहली सहस्राब्दी का ८००वां वर्ष था।
शताब्दी: ईसा पूर्व ९वीं शताब्दी - ईसा पूर्व ९वीं शताब्दी - ईसा पूर्व ७वीं शताब्दी

दशक: ८५० ईसा पूर्व ८४० ईसा पूर्व ८३० ईसा पूर्व ८२० ईसा पूर्व ८१० ईसा पूर्व - ८०० ईसा पूर्व - ७९० ईसा पूर्व ७८० ईसा पूर्व ७७० ईसा पूर्व ७६० ईसा पूर्व ७५० ईसा पूर्व

वर्ष: ८०५ ईसा पूर्व ८०४ ईसा पूर्व ८०३ ईसा पूर्व ८०२ ईसा पूर्व ८०१ ईसा पूर्व - ८०० ईसा पूर्व - ७९९ ईसा पूर्व ७९८ ईसा पूर्व ७९७ ईसा पूर्व ७९६ ईसा पूर्व ७९५ ईसा पूर्व
 
घटनाएँ
जन्म
मृत्यू
निम्नतापी रॉकेट इंजन

[[:en:Ariane 5|एयराइन ५]] [[रॉकेट]] में लगा "[[:en:Vulcain|वल्केन]]" इंजन.|150px
भूस्थिर उपग्रह प्रक्षेपण यान में प्रयुक्त होने वाली द्रव ईंधन चालित इंजन में ईंधन बहुत कम तापमान पर भरा जाता है, इसलिए ऐसे इंजन निम्नतापी रॉकेट इंजन या तुषारजनिक रॉकेट इंजन (अंग्रेज़ी:"क्रायोजेनिक रॉकेट इंजिन") कहलाते हैं। इस तरह के रॉकेट इंजन में अत्यधिक ठंडी और द्रवीकृत गैसों को ईंधन और ऑक्सीकारक के रूप में प्रयोग किया जाता है। इस इंजन में हाइड्रोजन और ईंधन क्रमश: ईंधन और ऑक्सीकारक का कार्य करते हैं। ठोस ईंधन की अपेक्षा यह कई गुना शक्तिशाली सिद्ध होते हैं और रॉकेट को बूस्ट देते हैं। विशेषकर लंबी दूरी और भारी रॉकेटों के लिए यह तकनीक आवश्यक होती है।

क्रायोजेनिक इंजन के थ्रस्ट में तापमान बहुत ऊंचा (२००० डिग्री सेल्सियस से अधिक) होता है। अत: ऐसे में सर्वाधिक प्राथमिक कार्य अत्यंत विपरीत तापमानों पर इंजन व्यवस्था बनाए रखने की क्षमता अर्जित करना होता है। क्रायोजेनिक इंजनों में -२५३ डिग्री सेल्सियस से लेकर २००० डिग्री सेल्सियस तक का उतार-चढ़ाव होता है, इसलिए थ्रस्ट चैंबरों, टर्बाइनों और ईंधन के सिलेंडरों के लिए कुछ विशेष प्रकार की मिश्र-धातु की आवश्यकता होती है। भारतीय अंतरिक्ष अनुसंधान संगठन (इसरो) ने बहुत कम तापमान को आसानी से झेल सकने वाली मिश्रधातु विकसित कर ली है।
पेनेलोपे क्रूज़

पेनेलोपे क्रूज़ सांचेज़ (अप्रैल 28, 1974 में जन्मीं), जिन्हें पेनेलोपे क्रूज़ के नाम से जाना जाता है, एक स्पैनिश अभिनेत्री हैं। उन्हें "जैमों जैमों", "द गर्ल ऑफ योर ड्रीम" एवं "बेल इपोक" जैसी कई फ़िल्मों के लिए युवा अभिनेत्री के तौर पर काफी आलोचनात्मक सराहना मिली है। उन्होंने "ब्लो", "वनिला स्काई", "विक्की क्रिस्टीना बार्सेलोना" एवं "नाइन" जैसी कई अमेरिकी फ़िल्मों में भी अभिनय किया है। वह संभवतः, प्रसिद्ध स्पैनिश निर्देशक पेड्रो अल्मोडोवर द्वारा बनाई गयी फ़िल्में "ब्रोकेन एम्ब्रेसेज़", "वॉलवर" एवं "ऑल अबाउट माई मदर" आदि में अपने अभिनय के लिए सबसे अधिक जानी जाती हैं। 

क्रूज़ को तीन गोया, दो यूरोपीय फ़िल्म अवॉर्ड तथा कान फ़िल्म समारोह में सर्वश्रेष्ठ अभिनेत्री के अवॉर्ड से सम्मानित किया गया है। 2009 में, उन्होंने "विक्की क्रिस्टीना बार्सेलोना" में अपनी भूमिका के लिए सर्वश्रेष्ठ सह-अभिनेत्री का एक अकादमी पुरस्कार, एक गोया तथा एक बीएएफटीए (BAFTA) पुरस्कार जीता. वह स्पेन की पहली महिला ऑस्कर विजेता हैं एवं जोज़ फेरर, रीटा मोरेनो, बेनिशियो डेल टोरो (प्युर्टो रिको), एंथनी क्विन (मेक्सिको) एवं स्पेन के साथी जेवियर बर्डेम के बाद ऑस्कर जीतने वाली छठी स्पैनिश हस्ती बन चुकी हैं।
अपस्फीति

अर्थशास्त्र में, अपस्फीति वस्तुओं और सेवाओं के सामान्य मूल्य के स्तर में गिरावट है। अपस्फीति तभी होती है जब वार्षिक मुद्रास्फीति की दर शून्य प्रतिशत की दर से भी नीची गिर जाती है (नकारात्मक मुद्रास्फीति दर), जिसके फलस्वरूप मुद्रा के असली मूल्य में वृद्धि हो जाती है - इससे एक क्रेता उसी राशि से अधिक माल खरीदने की सुविधा पा जाता है। इसे अवस्फीति, मुद्रास्फीति के दर में कमी (अर्थात मुद्रास्फीति की दर घट तो जाती है, लेकिन फिर भी सकारात्मक ही बनी रहती है), समझने की भूल नहीं की जानी चाहिए। समय के साथ-साथ जैसे-जैसे मुद्रास्फीति मुद्रा के असली मूल्य में गिरावट लाती है, इसके ठीक विपरीत, अपस्फीति मुद्रा के वास्तविक मूल्य में- कार्यात्मक मुद्रा (एवं लेखा की मौद्रिक इकाई में) राष्ट्रीय अथवा क्षेत्रीय अर्थव्यवस्था में वृद्धि लाती है।

वर्तमान समय में, मुख्यधारा के अर्थशास्त्रियों का आमतौर पर मानना है कि अपस्फीतिकारी जटिलताओं के खतरे ("(नीचे वर्णित)") के कारण आधुनिक अर्थव्यवस्था में अपस्फीति एक समस्या है। अपस्फीति को आर्थिक मंदी और विश्वव्यापी मंदी से भी जोड़ा जाता है, जैसे कि बैंक जमाकर्ताओं की अदायगी में चूक जाते हैं। इसके अतिरिक्त, अर्थव्यवस्था के स्थिरीकरण में अपस्फीति मौद्रिक नीति निर्धारण में एक ऐसी प्रक्रिया के तहत रूकावट पैदा करती है जिसे लिक्विडिटी ट्रैप कहते हैं। हालांकि, ऐतिहासिक रूप से अपस्फीति की सभी घटनाएं, कमजोर आर्थिक विकास के दौरे से जुड़ी नहीं हैं।
हेनरिक इबसन

thumb|right|200px|हेनरिक इबसनहेनरिक जोहान इब्सन (20 मार्च 1828 - 23 मई 1906) नार्वे के ऐसे प्रमुख नाटककार थे जिनके कारण आधुनिक यथार्थवादी नाटकों का जन्म हुआ। उन्हें आधुनिक नाटक का जन्मदाता भी कहा जाता है। " नॉर्वे के साहित्यकारों में उनका स्थान सर्वोपरि है वे विश्व के महान नाटककारों में शामिल हैं और नॉर्वे की जनता के राष्ट्रीय प्रतीक भी हैं।

इब्सन की रचनाएँ हिंदी में:

* 1877 (2015) समाज के स्तंभ ("Samfundets Støtter", "Pillars of Society"), अनुवाद: अस्त्री घोष, Star Publications, New Delhi, ISBN 13: 9788176506885, ISBN 10: 8176506885
* 1879 (2016) गुड़िया घर ("Et Dukkehjem", "A Doll’s House"), अनुवाद: अस्त्री घोष, Star Publications, New Delhi, ISBN 13: 9788176506908, ISBN 10: 8176506907
* 1881 (2015) प्रेतछाया ("Gengangere", "Ghosts"), अनुवाद: अस्त्री घोष, Star Publications, New Delhi, ISBN 13: 9788176506892, ISBN 10: 8176506893
* 1882 (2016) जनता का दुश्मन ("En Folkefiende", "An Enemy of the People"), अनुवाद: अस्त्री घोष, Star Publications, New Delhi, ISBN 13: 9788176506960, ISBN 10: 8176506966
* 1884 (2019) जंगली बत्तख ("Vildanden", "The Wild Duck"), अनुवाद: अस्त्री घोष, Star Publications, New Delhi, ISBN 13: 9789388699044, ISBN 10: 9388699041
* 1886 (2019) रोस्मेर्सहोल्म ("Rosmersholm"), अनुवाद: अस्त्री घोष, Star Publications, New Delhi, ISBN 13: 9789388699075, ISBN 10: 9388699076
* 1888 (2019) समुद्र कन्या ("Fruen fra Havet", "The Lady from the Sea"), अनुवाद: अस्त्री घोष, Star Publications, New Delhi, ISBN 13: 9789388699068, ISBN 10: 9388699068
* 1890 (2019) हेद्दा गाब्लर ("Hedda Gabler"), अनुवाद: अस्त्री घोष, Star Publications, New Delhi, ISBN 13: 9789388699020, ISBN 10: 9388699025
* 1892 (2019) मास्टर बिल्डर सूलनेस ("Bygmester Solness", "The Master Builder"), अनुवाद: अस्त्री घोष, Star Publications, New Delhi, ISBN 13: 9789388699037, ISBN 10: 9388699033
* 1894 (2019) नन्हा एयोल्फ़ ("Lille Eyolf", "Little Eyolf"), अनुवाद: अस्त्री घोष, Star Publications, New Delhi, ISBN 13: 9789388699013, ISBN 10: 9388699017
* 1896 (2019) जॉन गेब्रियल बोर्कमन ("John Gabriel Borkman"), अनुवाद: अस्त्री घोष, Star Publications, New Delhi, ISBN 13: 9789388699082, ISBN 10: 9388699084
ऑस्ट्रोनीशियाई भाषाएँ

:
ऑस्ट्रोनीशियाई भाषाओं का [[ताइवान]] में ३००० ईपू में जन्मने के बाद फैलाव; संख्याएँ साल बताती हैं (– का अर्थ ईसापूर्व है और + का अर्थ ईसवी है)
ऑस्ट्रोनीशियाई भाषाएँ () एक भाषा परिवार है जिसकी सदस्य भाषाएँ दक्षिण-पूर्वी एशिया और प्रशांत महासागर के बहुत से द्वीपों पर विस्तृत हैं। एशिया के महाद्वीप की मुख्यभूमि के भी कुछ क्षेत्रों में यह बोली जाती हैं। कुल मिलकर ऑस्ट्रोनीशियाई भाषाएँ बोलने वालों की जनसँख्या ३८.६ करोड़ अनुमानित की गई है। सबसे ज़्यादा लोगों द्वारा बोली जाने वाली ऑस्ट्रोनीशियाई भाषा मलय भाषा है, जिसे लगभग १८ करोड़ लोग बोलते हैं और जो विश्व की ८वीं सर्वाधिक बोली जाने वाली भाषा है। कई ऑस्ट्रोनीशियाई भाषाओं को १ करोड़ से अधिक लोग बोलते हैं हालांकि ऐसी भी कुछ भाषाएँ है जो गिनती के लोग ही बोलते हैं। लगभग २० ऑस्ट्रोनीशियाई भाषाओं को अपने देशों की राजभाषा होने का दर्जा प्राप्त है। यह भाषाएँ सुदूर पश्चिम में अफ़्रीका के तट के क़रीब स्थित माडागैस्कर से लेकर सुदूर पूर्व में हवाई द्वीपों तक बोली जाती हैं।
डिंगल

राजस्थान के चारण कवियों ने अपने गीतों के लिये जिस साहित्यिक शैली का प्रयोग किया है, उसे डिंगल कहा जाता है। वैसे चारण कवियों के अतिरिक्त पृथ्वीराज राठौड़ जैसे अन्य कवियों ने भी डिंगल शैली में रचना की है। वास्तव में डिंगल और पिंगल साहित्यिक राजस्थानी के दो प्रकार हैं। डिंगल पश्चिमी राजस्थानी का साहित्यिक रूप है, इसका अधिकतर साहित्य चारण कवियों द्वारा लिखित है जबकि पिंगल पूर्वी राजस्थानी का साहित्यिक रूप है और इसका अधिकतर साहित्य भाट जाति की कवियों द्वारा लिखित है। 

कुछ विद्वान् "डिंगल" और "राजस्थानी" को एक दूसरे का पर्यायवाची मानते हैं, किन्तु यह मत भाषाशास्त्रीय दृष्टि से त्रुटिपूर्ण है। इस तरह दलपति विजय, नरपति नाल्ह, चंदरबरदाई और नल्लसिंह भाट की रचनाओं को भी "डिंगल" साहित्य में मान लेना अवैज्ञानिकता है। इनमें नाल्ह की रचना "कथा" राजस्थानी की है, कृत्रिम डिंगल शैली में निबद्ध नहीं और शेष तीन रचनाएँ निश्चित रूप से पिंगल शैली में हैं। वस्तुतः "डिंगल" के सर्वप्रथम कवि ढाढी कवि बादर हैं। इस कृत्रिम साहित्यिक शैली में पर्याप्त रचनाएँ उपलब्ध हैं जिनमें अधिकांश फुटकर दोहे तथा राजप्रशस्तिपरक गीत हैं। "डिंगल" के प्रमुख कवियों में बादर, प्रिथीराज, ईसरदास जी, दुरसा जी आढा, करणीदान कविया, मंछाराम सेवक, बाँकीदास आशिया, किशन जी आढा, मिश्रण कवि सूर्यमल्ल और महाराजा चतुरसिंह जी हैं। अंतिम कवि की रचनाएँ वस्तुत: कृत्रिम डिंगल शैली में न होकर कश्म मेवाड़ी बोली में है।

साहित्यिक भाषाशैली के लिये "डींगल" शब्द का सर्वप्रथम प्रयोग बाँकीदास ने कुकवि बतीसी (1871 वि0 सं0) में किया है : 'डींगलियाँ मिलियाँ करै, पिंगल तणो प्रकास'।
ताजिक लोग

[[अफ़ग़ानिस्तान|अफ़्ग़ान]] सांसद नीलोफ़र इब्राहिमी एक ताजिक हैं
[[ताजिकिस्तान]] का एक परिवार [[ईद उल-फ़ित्र|ईद-उल-फ़ित्र]] की ख़ुशियाँ मनाते हुए
ताजिक (ताजिक: Тоҷик, फ़ारसी: , तॉजिक) मध्य एशिया (विशेषकर ताजिकिस्तान, अफ़्ग़ानिस्तान, उज़बेकिस्तान और पश्चिमी चीन) में रहने वाले फ़ारसी-भाषियों के समुदायों को कहा जाता है। बहुत से अफ़्ग़ानिस्तान से आये ताजिक शरणार्थी ईरान और पाकिस्तान में भी रहते हैं। अपनी संस्कृति और भाषा के मामले में ताजिक लोगों का ईरान के लोगों से गहरा सम्बन्ध रहा है। चीन के ताजिक लोग अन्य ताजिक लोगों से ज़रा भिन्न होते हैं क्योंकि वे पूर्वी ईरानी भाषाएँ बोलते हैं जबकि अन्य ताजिक फ़ारसी बोलते हैं।
शीतला देवी

शीतला माता एक प्रसिद्ध हिन्दू देवी हैं। इनका प्राचीनकाल से ही बहुत अधिक माहात्म्य रहा है। स्कंद पुराण में शीतला देवी का वाहन गर्दभ बताया गया है। ये हाथों में कलश, सूप, मार्जन (झाडू) तथा नीम के पत्ते धारण करती हैं। इन्हें चेचक आदि कई रोगों की देवी बताया गया है। इन बातों का प्रतीकात्मक महत्व होता है। चेचक का रोगी व्यग्रता में वस्त्र उतार देता है। सूप से रोगी को हवा की जाती है, झाडू से चेचक के फोड़े फट जाते हैं। नीम के पत्ते फोडों को सड़ने नहीं देते। रोगी को ठंडा जल प्रिय होता है अत: कलश का महत्व है। गर्दभ की लीद के लेपन से चेचक के दाग मिट जाते हैं। शीतला-मंदिरों में प्राय: माता शीतला को गर्दभ पर ही आसीन दिखाया गया है। शीतला माता के संग ज्वरासुर- ज्वर का दैत्य, ओलै चंडी बीबी - हैजे की देवी, चौंसठ रोग, घेंटुकर्ण- त्वचा-रोग के देवता एवं रक्तवती - रक्त संक्रमण की देवी होते हैं। इनके कलश में दाल के दानों के रूप में विषाणु या शीतल स्वास्थ्यवर्धक एवं रोगाणु नाशक जल होता है।कुछ लोग शताक्षी देवी को भी शीतला देवी कह कर संबोधित करते हैं
स्कन्द पुराण में इनकी अर्चना का स्तोत्र शीतलाष्टक के रूप में प्राप्त होता है। ऐसा माना जाता है कि इस स्तोत्र की रचना भगवान शंकर ने लोकहित में की थी। शीतलाष्टक शीतला देवी की महिमा गान करता है, साथ ही उनकी उपासना के लिए भक्तों को प्रेरित भी करता है। शास्त्रों में भगवती शीतला की वंदना के लिए यह मंत्र बताया गया है:

;अर्थात:
गर्दभ पर विराजमान, दिगम्बरा, हाथ में झाडू तथा कलश धारण करने वाली, सूप से अलंकृत मस्तक वाली भगवती शीतला की मैं वंदना करता हूं। शीतला माता के इस वंदना मंत्र से यह पूर्णत: स्पष्ट हो जाता है कि ये स्वच्छता की अधिष्ठात्री देवी हैं। हाथ में मार्जनी झाडू होने का अर्थ है कि हम लोगों को भी सफाई के प्रति जागरूक होना चाहिए। कलश से हमारा तात्पर्य है कि स्वच्छता रहने पर ही स्वास्थ्य रूपी समृद्धि आती है। 

मान्यता अनुसार इस व्रत को करनेसे शीतला देवी प्रसन्‍न होती हैं और व्रती के कुल में दाहज्वर, पीतज्वर, विस्फोटक, दुर्गन्धयुक्त फोडे, नेत्रों के समस्त रोग, शीतलाकी फुंसियों के चिन्ह तथा शीतलाजनित दोष दूर हो जाते हैं।
त्वष्ट्र

त्वष्टा या त्वष्ट्र या त्वष्टृ संस्कृत साहित्य में जाति और व्यक्तिवाचक संज्ञाओं का बोध कराने के लिये अनेक अर्थों में प्रयुक्त हुआ है। महाभारत (प्रथम, 95, 14-15) तथा विष्णुपुराण (प्रथम अंश, 15, 132) के अनुसार 12 आदित्यों में 11 का नाम त्वष्टा है। उसका हिंदू धर्म में प्रमुख स्थान है। इस देवता के संबंध में एक देवकथा मिलती है (रघु षष्ट, 32) कि उसने अपने पुत्री संज्ञा का विवाह सूर्य से कर दिया किंतु संज्ञा सूर्य का तेज न सहन कर सकी और पिता के पास लौट आई। त्वष्टा ने सूर्य के प्रभामण्डल में थोड़ी कांट छांट कर दी, तब संज्ञा का उस अल्पतेजस सूर्य के पास रहना संभव हो गया। धार्मिक हिंदुओं का ऐसा विश्वास है कि सूर्य के कटे हुए भाग से विष्णु का चक्र और शिव का त्रिशूल बना। महाभारत के एक अन्य स्थल में (पचंम 9। 3) प्रजापति को तथा ऋग्वेद के सायण भाष्य (प्रथम, 117। 22) में इंद्र को त्वष्टा कहा गया है। त्वष्टा के मूल कार्य, सूर्य को छांटने, के कारण धीरे धीरे उसका अर्थ बढ़ई से लिया जाने लगा (हेमचंद्र और अमरसिंह के शब्दकोश), जो काष्ठादिकों को स्वरूप प्रदान करता है। इसी कारण त्वष्टा से विश्वकर्मा (प्रजापति अथवा बढ़ई) का भी बोध हुआ।

ऋग्वेद के दसवे मंडल व पुरुष सूक्त में उनका उल्लेख हुआ है। वे दिव्य लोहार व धातु से शस्त्र व औज़ार निर्माण करते हैं। उन्हें इन्द्र के वज्र का निर्माता और सोम का रक्षक कहा गया है। ऋग्वेद में उनका ६५ बार ज़िक्र आता है और उन्हें जानवरों व मानवों के शरीरों का रचियता भी बुलाया गया है। संतान पाने वालों के लिये उन्हें गर्भ-पति (यानि गर्भ का अधिदेवता) कहा गया है। उनके लिये रथकार (रथ बनाने वाला) और तक्षा भी नाम उपयोग हुए हैं।

इन देवता के नाम पर बृहस्पति ग्रह के आयो चंद्रमा पर एक ज्वालामुखीय क्षेत्र का नाम रखा गया है।
आयरन मेडेन

आयरन मेडेन पूर्वी लंदन के लेटन का एक इंगलिश हेवी मेटल बैंड है, जिसका गठन 1975 में हुआ। बैंड का निर्देशन संस्थापक, बासिस्ट [बास-वादक] और गीतकार स्टीव हैरिस करते हैं। अपनी स्थापना के बाद से इस समूह के कुल 30 ऐल्बम रिलीज हो चुके हैं, जिनमें 14 स्टूडियो ऐल्बम, 7 लाइव ऐल्बम, 4 EPS और चार संकलन शामिल हैं।

ब्रिटिश हेवी मेटल बैंड की नयी लहर पैदा करने में अग्रणी रहे आयरन मेडेन ने 1980 के दशक के प्रारंभ में कामयाबी पायी और कई लाइनअप परिवर्तनों के बाद कई प्लैटिनम और गोल्ड ऐल्बमों की श्रृंखला जारी की. इनमें 1982 में जारी ""द नंबर ऑफ द बीस्ट" " जैसा प्लैटिनम-बिक्रीवाला ऐल्बम, 1983 में "पीस ऑफ माइंड", 1984 में "पावरस्लेव", 1985 में बहुप्रशंसित ऐल्बम" लाइव आफ्टर डेथ", 1986 में "समव्हेयर इन टाइम" और 1988 में "सेवेंथ सन ऑफ ए सेवेंथ सन" भी हैं। उनका हाल का वीडियो- "ए मैटर ऑफ लाइफ एंड डेथ" 2006 में रिलीज हुआ और "बिलबोर्ड" 200 में नंबर 9 पर और ब्रिटेन मे नंबर 4 पर पहुंच गया। ब्रिटेन में इस ऐल्बम को गोल्ड प्रमाणपत्र मिला और यह कुछ उन रॉक ऐल्बमों में से था, जिसे भारत में प्लै‍‍टिनम प्रमाणपत्र ‍िमला.अब तक के सबसे कामयाब हेवी मेटल बैंड, आयरन मेडेन ने पूरी दुनिया में 100 ‍मिलियन से भी ज्यादा रिकार्ड बेचे। 2002 में इस बैंड ने अंतरराष्ट्रीय उपल‍िब्ध के लिए आइवोर नोवेलो अवार्ड जीते. और इसे 2005 में अमेरिका दौरे के दौरान सनसेट बौलवर्ड, लॉस एं‍ज‍ि‍लिस, कैलिफोर्निया में हॉलीवुड रॉकवॉक में शामिल किया गया। अक्टूबर 2009 तक अपने करियर के इतिहास में बैंड ने 2000 से ज्यादा लाइव शो किया है।
अपवर्तनांक

right|thumb|300px|एक माध्यम से दूसरे माध्यम में जाने पर प्रकाश की किरण सीधी न जाकर अभिलम्ब की तरफ या अभिलम्ब से दूर मुड़ जाती है। अभिलम्ब की तरफ मुड़ेगी या अभिलम्ब से दूर जायेगी - यह दोनों माध्यमों के अपवर्तनांक पर निर्भर करता है।
thumb|300px|किसी बिन्दु से निकलने वाले वेवफ्रॉण्ट जब कम अपवर्तनांक वाले माध्यम से अधिक अपवर्तनांक वाले माध्यम में प्रवेश करते हैं तो उनमें परिवर्तन होता है। ऊपर वाले वेवफ्रॉण्ट पूर्णतः वृत्ताकार हैं जबकि नीचे वाले वृत्ताकार न होकर लगभग अतिपरवलय के आकार के हैं।
किसी माध्यम (जैसे जल, हवा, कांच आदि) का अपवर्तनांक (रिफ्रैक्टिव इण्डेक्स) वह संख्या है जो बताती है कि उस माध्यम में विद्युतचुम्बकीय तरंग (जैसे प्रकाश) की चाल किसी अन्य माध्यम की अपेक्षा कितने गुना कम या अधिक है। यदि प्रकाश के सन्दर्भ में बात करें तो सोडा-लाइम कांच का अपवर्तनांक लगभग 1.5 है जिसका अर्थ यह है कि कांच में प्रकाश की चाल निर्वात में प्रकाश की चाल की अपेक्षा 1.5 गुना कम अर्थात (1/1.5 = 2/3) हो जाता है। 

जब प्रकाश एक माध्यम से दूसरे माध्यम में प्रवेश करता है तो दोनो माध्यमों का अपवर्तनांक अलग-अलग होने की दशा में प्रकाश की किरण अपने पथ से मुड़ जाती है। यह मुड़ना किस तरफ होगा - यह इस बात पर निर्भर करता है कि किस माध्यम का अपवर्तनांक कम और किसका अधिक है। यह मुड़ना स्नेल के नियम (Snell's Law) का पालन करता है।

 विभिन्न पदार्थों के अपवर्तनांक 
जल= 1.33
शेर्पा भाषा

शेर्पा भाषा (तिब्बती: ཤར་པའི་སྐད་ཡིག, Wyl: "shar pa'i skad yig") नेपाल में बोली जाने वाली एक प्रमुख भाषा है। विशेष रूप से नेपाल के पहाड़ी क्षेत्रों में यह भाषा बहुत लोकप्रिय है। यह भाषा नेपाल के सोलुखुम्बु जैसे कई भागों में तथा सिक्किम, तिब्बत, भूटान आदि में बोली जाने वाली भाषा है। इस भाषा के बोलने वाले एक लाख तीस हजार लोग नेपाल में रहते हैं (सन् २००१ की जनगणना के अनुसार) ; लगभग बीस हजार लोग सिक्कम में रहते हैं (सन् १९९७); और कोई ८००० लोग तिब्बत में रहते हैं। यह भाषा प्रायः मौखिक भाषा रही है। इसका तिब्बती से बहुत गहरा सम्बन्ध रहा है।

शेर्पा भाषा का शुद्ध उच्चारण तथा लेख रचना में प्राचीनकाल से ही सम्भोट लिपि का प्रयोग किया जाता है। जबकि संस्कृत, पाली, हिन्दी, नेपाली, भोजपुरी और अन्य भाषाओं के लिये देवनागरी लिपि में उपयोग किया जाता है। इसी तरह, तिब्बती, शेर्पा, लद्दाखी, भूटानी, भोटे, आदि सम्भोट लिपि द्वारा प्रयोग किया जाता है।